**КАЛЕНДАР**

**НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2020г.**

**Вносител: Здравко Димитров – Кмет на Община Пловдив** ***Проект***

*Съгласно чл.69, ал.1, т1, във връзка с ал.2 от АПК, в законоустановения срок от 30 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Календар на културните събития на Община Пловдив за 2020 г. на е-таil адрес:* *culture@plovdiv.bg* *или в деловодството на общината: гр.Пловдив, пл. „Стефан Стамболов” №1.*

 **МОТИВИ:**

Община Пловдив провежда своята политика в сферата на културата на база Културна стратегия на Община Пловдив 2014 -2024 г., Общински план за развитие на Община Пловдив 2014 – 2020 г., Наредба за реда и условията за финансиране на инициативи в сферата на културата, част от Календара на културните събития на Община Пловдив и във връзка с чл.18 от Закона за закрила и развитие на културата.

Ежегодният Културен календар обхваща множество прояви с местно, национално и международно участие, свързани с опазване на културното наследство и памет, обогатяване на културната идентичност, подобряване на достъпа до култура на жителите на общината чрез децентрализиране на културните процеси, развитие на изкуството, творческите и културни индустрии и културния туризъм, популяризиране на културата на Пловдив по света.

Календарът на културните събития на Община Пловдив за 2020 година (Приложение №1) е насочен към изграждане на устойчивост както по отношение на утвърдени събития с многогодишна история, организирани пряко от Община Пловдив чрез специализираната дирекция „Култура и културно наследство“, така и по отношение на прояви, утвърдили се в резултат на проекта „Европейска столица на културата“. Също така са предвидени средства за организиране на традиционни за Пловдив фестивални прояви, инициативи с участието на световно известни изпълнители и реализирането на проекти, одобрени на конкурсен принцип по четирите компонента на Наредбата за реда и условията за финансиране на инициативи в сферата на културата, част от Календара на културните събития на Община Пловдив. Тези прояви представят постиженията на пловдивските творци, творческите сезони на регионалните и държавни културни институти в града, училищата по изкуствата и културните оператори, които работят на територията на Пловдив и са основата, върху която се надгражда интегрирането с европейските културни ценности. В Културния календар за поредна година са предвидени средства за прояви и кампании, популяризиращи културата на Пловдив в чужбина, събития в подкрепа запазване националното самосъзнание и култура на българските общности в чужбина, съвместни инициативи с Министерство на културата, държавни и международни културни институти и дипломатически мисии, събития, организирани от районните администрации и регионалните културни институти. Целта е стимулиране на многообразието на културния живот чрез запазване на традиционни стойностни прояви и реализиране на нови креативни и иновативни събития, максимално широк обхват на видовете изкуства и творчески процеси, съотносимост на същите с европейските културни практики, популяризиране на българската култура по света, както и организиране на изложби и откупка на произведения на изкуството за фонда на дирекция „Култура и културно наследство“.

В Културния календар е включен нов раздел, свързан с отварянето на новия програмен период 2021 -2027 г. на „Творческа Европа“. Предвидени са средства, както за развитие на административния капацитет при кандидатстване и управление на проекти, така и за подпомагане на пловдивски културни оператори при участие с проекти от по-малък мащаб на програмата. Също така за първи път се предвиждат средства за поддръжка на паметници и произведения на монументалното изкуство.

Структуриран по този начин, Календарът спазва принципите на равнопоставеност на изкуствата, творците и културните оператори, насърчава културното многообразие и културната идентичност, работи за подкрепа на младите таланти и обучението по изкуства, поощрява продуцентството в областта на културата и дава възможност за максимална ефективност, публичност и контрол при разпределение на финансовите средства за култура на Община Пловдив.

Проектът за Календар на културните събития на Община Пловдив е публикуван на сайта на Община Пловдив на 28.11.2019г*.*

След изтичане на законовия 30-дневен срок ще бъдат взети предвид всички предложени промени по проекта на Календар на културните събития на Община Пловдив за 2020г., като същите ще бъдат оповестени от вносителя преди приемането на акта от Общински съвет–Пловдив.

 **Фактически основания:** Календарът представя и защитава основните направления, принципи, цели и изисквания за реализиране политиката на Община Пловдив в сферата на културата. Съдържанието му е адекватно, утвърждава културни ценности и работи в подкрепа на културните оператори и творците на Пловдив.

 **Правни основания:** чл.21, ал.1, т.23 и с ал.2 , във връзка чл.17, ал.1, т.5 от Закона за местно самоуправление и местна администрация, както и в съответствие с чл.18 от Закона за закрила и развитие на културата.

**ПРОЕКТ ЗА РЕШЕНИЕ:**

1. Приема Календара на културните събития на Община Пловдив за 2020 г., съгласно Приложение № 1, неразделна част от настоящото решение.
2. С цел по-голяма оперативност и ефективност при реализиране на икономии от прояви, съгласно Приложение № 1, възлага на Кмета на Община Пловдив да пренасочва средства към други събития от Календара или междувременно възникнали значими инициативи, в рамките на утвърдения бюджет.

3. Възлага на Кмета на Община Пловдив да предприеме необходимите действия за изпълнение на настоящето решение и да осъществи контрол върху изразходването на средствата по Календара на културните събития на Община Пловдив за 2020 г.

Приложение № 1 към Решение № ……,

взето с протокол № ………….

на Общински съвет – Пловдив

**КАЛЕНДАР НА КУЛТУРНИТЕ СЪБИТИЯ НА ОБЩИНА ПЛОВДИВ ЗА 2020Г.**

|  |  |  |  |
| --- | --- | --- | --- |
| **Наименование на събитието** | **Време и място** | **Организатори** | **Сума** |
| **I. СЪБИТИЯ, ОРГАНИЗИРАНИ ОТ ОБЩИНА ПЛОВДИВ**  |
| **1. Национални и местни празници, чествания и годишнини** |
| **Тържествено отбелязване на 172-годишнината от рождението на Христо Ботев** | 6 януари Цар Симеонова градина | Община Пловдив дирекция “Култура и културно наследство” , отдел „Протокол и връзки с обществеността и медиите” |  400,00 лв.  |
| **Тържествено отбелязване на 142-годишнината от Освобождението на Пловдив от османско владичество** | 16 януари Паметник на Капитан Бураго  | Община Пловдив дирекция “Култура и културно наследство”, отдел „Протокол и връзки с обществеността и медиите” |  400,00 лв.  |
| **Тържествено отбелязване на 166 -годишнината от рождението на Стефан Стамболов** | 31 януари Пл."Стефан Стамболов" | Община Пловдив дирекция “Култура и културно наследство”,  отдел „Протокол и връзки с обществеността и медиите” |  400,00 лв.  |
| **Тържествено отбелязване на 147 -годишнината от гибелта на Васил Левски** | 19 февруари Централната алея на Бунарджика | Община Пловдив дирекция “Култура и културно наследство” , отдел „Протокол и връзки с обществеността и медиите” , Общински комитет "Васил Левски" |  400,00 лв.  |
| **Тържествено отбелязване на Националния празник на Република България и 142 -годишнината от Освобождението от османско владичество** | 3 март Паметник на руските освободители на Бунарджика | Община Пловдив дирекция “Култура и културно наследство” , отдел „Протокол и връзки с обществеността и медиите”  |  5 000,00 лв.  |
| **Великденски празници**  | 15 - 20 април Пл."Стефан Стамболов" | Община Пловдив дирекция “Култура и културно наследство”, дирекция „Спорт и младежки дейности” | 10 000,00 лв. .  |
| **9 май - Ден на Европа** | 9 май Пл."Стефан Стамболов" | Община Пловдив дирекция “Култура и културно наследство” |  1 500,00 лв.  |
| **Тържествено отбелязване на Деня на българската просвета и култура и на славянската писменост** | 11 – 24 май  Паметник на Св.св.Кирил и Методий на пл. “11 май” , Открита сцена на пл."Стефан Стамболов"  | Община Пловдив дирекция “Култура и културно наследство” дирекция "Образование и развитие и международно сътрудничество" | 12 000,00 лв.  |
| **Международен ден на детето** | 1 юни Открити градски пространства | Община Пловдив дирекция “Култура и културно наследство” |  1 500,00 лв.  |
| **Тържествено отбелязване Деня на Ботев и на загиналите за свободата на България** | 2 юни Цар Симеонова градина | Община Пловдив дирекция “Култура и културно наследство”, отдел „Протокол и връзки с обществеността и медиите” |  400,00 лв  |
| **Тържествено отбелязване на 183 -годишнината от рождението на Васил Левски** | 18 юли Паметника на Левски на Бунарджика | Община Пловдив дирекция “Култура и културно наследство” отдел „Протокол и връзки с обществеността и медиите” Общински комитет "В. Левски"  |  400,00 лв.  |
| **Тържествено честване на Деня на Съединението България и празника на Пловдив** | 5 - 6 септември Пл.“Съединение“,открити градски пространства | Община Пловдив дирекция “Култура и културно наследство”, отдел „Протокол и връзки с обществеността и медиите” |  10 000,00 лв.  |
| **22 септември - Ден на независимостта** | 22 септември  Пл."22 септември", храм "Св. Неделя" | Община Пловдив дирекция “Култура и културно наследство”, отдел „Протокол и връзки с обществеността и медиите”, Сдружение "Център „Петко Каравелов"  |  400,00 лв.  |
| **Тържествено отбелязване на Деня на народните будители** | 1 ноември | Община Пловдив дирекция “Култура и културно наследство” |  400,00 лв.  |
| **Коледни и новогодишни празници** | 1 – 31 декември Пл."Стефан Стамболов",открити пространства  | Община Пловдив дирекция“ Култура и културно наследство“ | 90 000,00 лв. |
| **Общо по т.1** | **133 200,00 лв.** |
| **2. Фестивали, конкурси, награди, събития и кампании , организирани от Община Пловдив. Съвместни инициативи с Министерство на културата, държавни и международни културни институти, дипломатически мисии, български** **общности в чужбина и други** |
| **Международен ден на културно-историческото наследство**  | 18 април  | Община Пловдив,  ОИ "Старинен Пловдив",  музеи и галерии |  8 000,00 лв.  |
| **Европейска нощ на музеите**  | май | Община Пловдив, ОИ "Старинен Пловдив",музеи и галерии |  6 000,00 лв.  |
| **Европейска нощ на литература** | майЧитателски гнезда, обособени в културните институти | Община Пловдив,Чешки център-София, културните институти и посолства на страните членки на ЕС | 1 500,00 лв.  |
| **Австрийски музикални седмици**  | май -юни Дом на културата "Борис Христов" | Посолството на Република Австрия, Община Пловдив дирекция“ Култура и културно наследство“ | 1 500,00 лв.  |
| **Награда “Пловдив”**  | 22 май Дом на културата "Борис Христов" | Община Пловдив дирекция“ Култура и културно наследство“ | 58 000,00 лв. |
|  **Национална награда “Христо Г. Данов”**  | 12 юни Къща-музей “Хр. Г. Данов” | Министерство на културата - Национален център за книгата, Община Пловдив дирекция “Култура и културно наследство” |  3 500,00 лв.  |
| **Международен фолклорен фестивал** | 27 - 31 юли Античен театър, пл."Стефан Стамболов" | Община Пловдив дирекция “Култура и културно наследство“ |  110 000,00 лв.  |
| **Национални есенни изложби** | 1 – 30 септември Старинен Пловдив | Община Пловдив дирекция “Култура и културно наследство“ | 22 000,00 лв.  |
|  **Есенен салон на изкуствата - организация на откриващо събитие и реклама** |  септември - октомври  | Община Пловдив дирекция “Култура и културно наследство“ | 40 000,00 лв.  |
| **Празници на Стария град** | септемвриСтаринен Пловдив | Община Пловдив дирекция“ Култура и културно наследство“ , ОИ „Старинен Пловдив“ | 10 000,00 лв.  |
| **Национален поетичен конкурс „Добромир Тонев”** | 13 октомври Книжарница „Хермес“ | Община Пловдив дирекция“ Култура и културно наследство“ |  2 500,00 лв.  |
| **Международна конференция за консервация на мозайки** | януари - декември | Община ПловдивДирекция „Култура и културно наследство“,  | 64 000,00 лв. |
| **Организиране на традиционни за Пловдив фестивални прояви:** | февруари – декември | Община Пловдив дирекция „Култура и културно наследство |  225 200,00 лв. в т.ч.: |
| Международен театрален фестивал „Сцена на кръстопът“ |  |  | 52 000,00 лв. |
| „София филм фест в Пловдив“ |  |  | 20 000,00 лв. |
| Детски филмов фестивал |  |  | 4 000,00 лв. |
| „Филмови нощи във Филипополис“; |  |  | 5 500,00 лв. |
| Рок форум – Музика от вековете; |  |  | 84 000,00лв. |
| Ехо от Банско филм фест |  |  | 4 400,00 лв. |
| „Любовта е лудост“ |  |  | 4 800,00 лв. |
| Театрална панорама на комедиите „Завеса под звездите в Лятно кино „Орфей“; |  |  | 9 000,00 лв. |
| „Киномания в Пловдив“ |  |  | 5 500,00 лв. |
| Plovdiv GuidArt Fest |  |  | 36 000,00 лв. |
| **Организиране на голямо музикално събитие** |  |  | 90 000,00лв. |
| **Фонд за участие на пловдивски културни оператори по програма „Творческа Европа“** |  |  | 40 000,00лв. |
| **Развитие на административен капацитет - кандидатстване и управление на проекти**  |  |  | 10 000,00лв. |
| **Културни прояви, организирани от регионалните културни институти – РИМ, РЕМ, РАМ, РПМН, ГХГ, ФА „Тракия“, НБ „Ив. Вазов**  | целогодишно |   | 28 000,00 лв.  |
| **Събития и кампании, популяризиращи културата на Пловдив в чужбина и съвместна дейност с българските културни институти и мисии в чужбина** | целогодишно |   |  30 000,00 лв. |
| **Събития и кампании в подкрепа на запазване на националното самосъзнание и култура на българските общности в чужбина**  | целогодишно |   |  15 000,00 лв. |
| **Организиране на изложби и откупка на произведения на изкуството за фонда на дирекция „Култура и културно наследство“** | целогодишно |  | 30 000,00 лв. |
| **Културни прояви, организирани от районните администрации в Пловдив** | май – септември |   | 36 000,00 лв.  |
| **Общо по т. 2.** |  |  | **831 200,00 лв.** |
| **Общо за I. СЪБИТИЯ, ОРГАНИЗИРАНИ ОТ ОБЩИНА ПЛОВДИВ** | **964 400,00 лв.** |
| **II. ПРОЕКТИ ПО „НАРЕДБА ЗА РЕДА И УСЛОВИЯТА ЗА ФИНАНСИРАНЕ НА ИНИЦИАТИВИ В СФЕРАТА НА КУЛТУРАТА, ЧАСТ ОТ КАЛЕНДАРА НА КУЛТУРНИТЕ СЪБИТИЯ НА ОБЩИНА ПЛОВДИВ”** |
| **Компонент 1 „Фестивали и значими събития** |
| **Модерна академия на изкуствата „Синдикат“** | 1 февруари – 15 декември Залите на ОбС – Пловдив,Музикален клуб „Петното на Роршах“ |  Сдружение „Сдружени пловдивски творци“ | 19 100,00лв. |
| **Пловдивски литературен многоезичен сайт plovdivlit.com**  | 11 февруари – 11 декември  | Фондация „Пловдив ЛИК“  | 11 830,00лв. |
| **Страница 2020** | 15 февруари – 15 декември  |  Сдружение „Литературна къща“ | 16 600,00лв. |
| **Международен ден на майчиния език**  |  21 февруари Концертна зала на НУМТИ |  Българско-турски литературен клуб | 5 350,00 лв.. |
| **18-то издание** **Литературен фестивал** **„Пловдив чете“ 2020** | февруари –юни Античен театър, НБ“Иван Вазов“,Старинен Пловдив, Драматичен театър, Радио Пловдив, открити сцени,читалища, училища  | Фондация „Изкуство без граници“ | 45 000,00лв. |
| **Телевизионен фестивал „Непознатият Пловдив – трети сезон“** | февруари - юлиПловдивска телевизия „Тракия” | Сдружение „Медии с човешко лице“ | 11 110,00лв. |
| **“Камерна сцена Пловдив”** | февруари – май; септември - декемвриПърво студио на Радио Пловдив | Сдужение за култура и образование „Милчо Левиев“ | 15 400,00лв. |
| **„Родолюбие“** | февруари – декември  Пред паметници на бележити българи ,читалища и училища |  Комитет „Родолюбие“ Пловдив | 4 900,00лв... |
| **„Европейски музикален фестивал – Пловдив“** | 10 март; 11 априлДом на културата „Борис Христов“ | „Кантус Фирмус“АД | 50 670,00 лв. |
| **Панаир за кулинарно изкуство „Етно кухня на колела“** | 30 март – 30 юниСпортна база ПФК „Ботев“ – кв. „Коматево“, пл.”Цар Калоян”, ул. „Железарска“, Младежки хълм, Гребна база, Пловдивски културен институт  | Фондация „Заедно“ | 16 600,00лв. |
| **„Духовни маршрути в Пловдив“** | 16 април – 30 юни1 октомври – 30 ноемвриОбекти в ЦГЧ, свързани с духовното наследство на Пловдив | ЕТ „Издателство Летера – Надя Фурнаджиева“ | 11 140,00 лв. |
| **„Fluca: Австрийски културен павилион“** | 1 май – 31 октомвриПешеходната част на ул. „Отец Паисий“ и един пловдивски квартал | Фондация „Отворени изкуства“ | 12 750,00 лв. |
| **Международен фестивал на поезията „Орфей” – Пловдив 2020”** | 7 – 9 май Малка раннохристиянска базилика  | Фондация „Пловдив ЛИК“ | 15 930,00лв. |
| **XI Международен фестивал „Дни на музиката в Балабановата къща”** | 7 май – 30 юни; 16 септември – 30 ноември Балабанова къща,Дом на културата „Борис Христов“, Античен театър, Малка раннохристиянска базилика, Римски стадион, къща „Хиндлиян“, НУМТИ |  Фондация „Музикартисимо“ | 52 200,00лв.. |
| **Народен събор Пловдив** | 16 – 17 май Парк „Лаута“ | „Ясмина „ЕООД | 20 000,00лв. |
| **„Пловдив – древен и вечен: история, етнология, култура и изкуство“** | 29 – 31 май парк „Лаута“ | СНЦ „Заедно за личностно развитие“ | 30 285,00лв. |
| **Международен фестивал за театър и съвременен танц „Черната кутия“ Пловдив** | 31 май – 6 юни Драматичен театър, Куклен театър, галерия „U P.A.R.K.“, Културен център „Тракарт“, читалища и училища |  Фондация за обществено-полезна дейност „Черната кутия“ | 52 200,00лв. |
| **Фестивал за улични изкуства 6Fest**  | май – юниКв. „Капана“, ул. „Княз Александър I“, Цар Симеонова градина | Сдружение „Обществен комитет „Васил Левски” – Габрово” | 9 300,00 лв. |
| **Четвърти международен фестивал „Здравей, Армения“** | май – октомвриДом на културата „Борис Христов“ | Фондация „Аракс“ | 28 500,00 лв. |
| **Международен фестивал на камерната музика** | 1 -20 юни Етнографски музей |  „Интерарт фест“ ЕООД | 21 980,00лв. |
| **„Занаятите – културно наследство за деца и код към национална идентичност“** | 1 – 30 юниСтаринен Пловдив | Сдружение „Регионална занаятчийска камара“ – Пловдив | 19 000,00лв. |
| **Панорама на детското творчество 2020 – „Слънцата на децата“** | 5 – 7 юниКъща музей „Златю Бояджиев“ | Сдружение „Духовно огледало“ | 10 088,00 лв.. |
| **S`COOL ROCK FEST** | 6 – 7 юни парк „Лаута“ |  Сдружение с нестопанска цел „Активна подкрепа за креативност“ | 14 660,00лв. |
| **Пловдив – СтоЛица на песента** | 16 – 20 юниРимски стадион,сцена „Ядрото“, открити сцени в районите на града | Сдружение „Арт войс център“  | 29 500,00лв. |
| **„Дни на тракийската култура 2020“** | 25 30 юниКултурен център „Тракарт“, Римски стадион, камерна зала в Район „Западен“ | Фондация „Тракарт – 2000“ | 12 480,00 лв. |
| **VII Международен фото салон Пловдив 2020** | 27 юни – 12 юли1 – 15 септемвриЦар Симеонова градина,Оградата на Античен театър – северен вход | „Рефлекси“ ООД | 10 790,00лв. |
| **Фестивал на етно културата „Пълдин Етно”** | юниАнтичен театър, Старинен Пловдив, клубове | Сдружение с нестопанска цел „Отворена сцена“ | 32 950,00 лв. |
| **„Капана Фест“ Сезон 2020**  | юни;септември –октомври Кв. „Капана“ | Културна Фондация „Соул Сити“ | 38 000,00лв. |
| **„Включи квартала – театър в парка“** | юни – юли Открити сцени в районите на града | „МаскАрт“ЕООД | 25 651,00лв. |
| **„Лятно кино в парка“** | 1 – 31 юлиЦар Симеонова градина, Небет тепе, Младежки хълм, парк „Лаута“, парк „Моливчетата“, Розариум, ж.р. Тракия, Гребна база | „В2В“ ЕООД | 20 720,00лв. |
| **Фасада Видео Фестивал** | септември Лапидариум в Старинен Пловдив | Сдружение „Изкуството днес“ | 10 146,00лв. |
| **„Седмица на съвременното изкуство“** | септември – октомвриБаня „Старинна“ | Сдружение „Изкуството днес“ | 31 660,00 лв. |
| **„Международни фотографски срещи“** | 16 – 31 октомвриСтаринен Пловдив, ГХГ, частни галерии | Фондация „Пловдивско фотографско средище“ | 20 920,00лв. |
| **НФФ „На хорото под Тепето“, Пловдив 2020** | ОктомвриЗала „Строител“ | Сдружение „Школа за народни танци „Луди Млади – Пловдив“ | 5 800,00 лв. |
| **Пловдив Джаз Фест 2020** | 5 – 7 ноемвриДом на културата „Борис Христов“, „Би боп кафе“, галерия „U P.A.R.K.“, клуб „Петното на Роршах“ | „Блу Ем“ ЕООД | 53 770,00лв. |
| **XXV Фестивал на българското документално и анимационно кино „Златен ритон“** | декемвриКино „Лъки Дом на киното“ | Изпълнителна агенция „Национален филмов център“ | 30 000,00 лв. |
| **Общо по Компонент 1** | **816 980,00 лв.** |
| **Компонент 2 "Мобилност"** |  **40 000,00 лв.**  |
| **Компонент 3 "Гражданска активност"** | **80 000,00 лв.**  |
| **Компонент 4 "Книги на пловдивски автори и важни за града издания"** | **25 520,00 лв.**  |
| **Общо за т.II. ПРОЕКТИ ПО НАРЕДБАТА ЗА ФИНАНСИРАНЕ** | **962 500,00 лв.** |
| **III. ОПЕРАТИВНИ РАЗХОДИ** |
| **Оперативни разходи за междувременно възникнали събития с местно, национално и международно значение, популяризиране на Пловдив и Културния календар и възстановяване и поддържане на паметници и произведения на монументалното изкуство** |   | Община Пловдив дирекция “Култура и културно наследство” | **63 900,00 лв.**  |
| **Общо за III. ОПЕРАТИВНИ РАЗХОДИ**  | **63 900,00 лв.**  |
| **Общо I. + II. + III.** |  **1 990 800,00 лв.** |

|  |
| --- |
| **РЕЗЕРВИ ПО КОМПОНЕНТ 1 „ФЕСТИВАЛИ И ЗНАЧИМИ СЪБИТИЯ“** |
| **„Музикални диагонали“** | март – ноемвриОткрити градски пространства, НБ „Иван Вазов“, клубове | Сдружение „Общо бъдеще” | 29 890,00 лв. |
| **„В ритъма на танца“** | юниКварталите на града, пл. „Ст. Стамболов“ | Фондация „Кураж“ | 10 140,00 лв. |
| **Танцов фестивал „Стълби под небето“** | 21 – 27 септемвриПловдивски културен институт, Римски стадион, стълби и пространства в Централна градска част | Фондация „Пловдивски културен институт“ | 9 190,00лв. |
| **„Изненада-Серенада-2020”** | март – юниОткрити градски пространства в кварталите на града | Сдружение „Медии с човешко лице” | 10 000,00 лв. |